প্রাথমিক ও সেকেন্ডারি টেটের ফল প্রকাশে অন্তর্বর্তী স্থগিতাদেশ। জানুয়ারির দশ তারিখ পর্যন্ত এই দুই পরীক্ষার ফল প্রকাশ করা যাবে না। নির্দেশ দিল কলকাতা হাইকোর্টের প্রধান বিচারপতির ডিভিশন বেঞ্চ।  চলতি বছরের ১১ই অক্টোবর প্রাইমারি টেট পরীক্ষা হয়। প্রশ্ন ফাঁস ঘিরে তোলপাড় পড়ে যায় রাজ্যে।  
 ওয়েব ডেস্ক: প্রাথমিক ও সেকেন্ডারি টেটের ফল প্রকাশে অন্তর্বর্তী স্থগিতাদেশ। জানুয়ারির দশ তারিখ পর্যন্ত এই দুই পরীক্ষার ফল প্রকাশ করা যাবে না। নির্দেশ দিল কলকাতা হাইকোর্টের প্রধান বিচারপতির ডিভিশন বেঞ্চ।  চলতি বছরের ১১ই অক্টোবর প্রাইমারি টেট পরীক্ষা হয়। প্রশ্ন ফাঁস ঘিরে তোলপাড় পড়ে যায় রাজ্যে।   গত ১৪ অক্টোবর হয় সেকেন্ডারি টেট পরীক্ষা। দুই পরীক্ষায় অনিয়মের অভিযোগে আদালতে একাধিক মামলা দায়ের হয়। এখনও সেগুলির নিষ্পত্তি হয়নি। তারই প্রেক্ষিতে প্রধান বিচারপতি মঞ্জুলা চেল্লুরের ডিভিশন বেঞ্চ আজ অন্তবর্তী আদেশ দেয় দশই জানুয়ারি পর্যন্ত এই দুই পরীক্ষার ফলই প্রকাশ করা যাবে না। মামলার পরবর্তী শুনানি আগামী ১০ জানুয়ারি।